Venesuelos Pakrantės Kordiljera

Pakrantės Kordiljera () – Andų kalnagūbris, besidriekiantis per šiaurės Venesuelą, nuo Laros vakaruose iki Parijos pusiasalio rytuose; Karibų Andų dalis. Sudaro du lygiagretūs kalnagūbriai, pietvakariuose nuo Meridos Kordiljeros atskirti Kochedeso upės slėnio. Kalnagūbris daug kur išraižytas slėnių, įdubų (Valensijos ežero dubuma). Aukštis iki 2765 m (Naigvatos k.).

Iš Pakrantės Kordiljeros ištekančios upės priklauso daugiausia Karibų jūros baseinui: Tujus, Gvairė, Kaukagva, Todasana. Kalnų papėdėje auga kserofitiniai krūmynai, aukščiau – tropiniai miškai. Kalnų gamta saugoma kelete nacionalinių parkų (žymiausias – Henri Pittier nacionalinis parkas).

Venesuelos kalnai
Andų kalnagūbriai